
ΑΠΟΦΑΣΕΙ Σ 

Αριθ. 3604 (1) 

Σύσταση Νομικού Προσώπου με την επωνυμία «ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΑΓΙΑΣΟΥ». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 42 του Ν.2218/94 όπως συ¬ 
μπληρώθηκε μετηνπαρ. 58του άρθρου 8του Ν.2307/97. 

2) Τις διατάξεις του άρθρου 203 του Π.Δ. 410/95 όπως 
τροποποιήθηκαν και συμπληρώθηκαν. 

3) Τις διατάξεις του άρθρου 14του Ν.2880/30.1.2001 με 


το οποίο προστίθεται, μετά το άρθρο 26 του Π.Δ. 410/95 
νέο άρθρο 26Α με τίτλο «Δημοτικοί και Κοινοτικοί χώροι 
άθλησης» και σύμφωνα με το οποίο από 30.1.2001 υπά¬ 
γονται στην Εποπτεία των Δήμων και των Κοινοτήτων τα 
νομικά πρόσωπα των αθλητικών χώρων και λειτουργούν 
εφεξής ως Δημοτικά και Κοινοτικά Ν.Π. του άρθρου 203 
του Π.Δ. 410/95. 

4) Το γεγονός ότι με απόφαση των Δημοτικών ή Κοινο¬ 
τικών Συμβουλίων που πρέπει να εκδοθούν μέσα σε 2 μή¬ 
νες από την έναρξη ισχύος των διατάξεων του 
Ν.2880/2001 πρέπει να προσαρμοστούν οι συστατικές 
πράξεις των Ν.Π. στις διατάξεις αυτές. 

5) Το γεγονός ότι σύμφωνα με τον ανωτέρω Νόμο προ- 
βλέπεται ότι μέσα στην παραπάνω δίμηνη προθεσμία εφό¬ 
σον τα Δημοτικά ή Κοινοτικά Συμβούλια δεν προβούν με 
απόφαση τους στην προσαρμογή, η σχετική πράξη εκδίδε- 
ται με μόνη απόφαση οικείου Γ ενικού Γ ραμματέα Περιφέ¬ 
ρειας που δημοσιεύεται στην εφημερίδα της Κυβέρνησης. 

Επειδή το Δ.Σ. του Δήμου Αγιάσου δεν έχει πάρει από¬ 
φαση για προσαρμογή της Συστατικής πράξης του Ν.Π., 
αποφασίζουμε: 

1. Συνιστάται στο Δήμο Αγιάσου Νομού Λέσβου ίδιο Νο¬ 
μικό Πρόσωπο Δημοσίου Δικαίου με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΑΓΙΑΣΟΥ». 

2. Σκοπός του Νομικού Προσώπου είναι: 

α) Η προαγωγή, η ανάπτυξη καθώς και η διάδοση της 
ιδέας όλων των μορφών του αθλητισμού μακριά από φα¬ 
νατισμούς, ανταγωνισμούς και κερδοσκοπικούς στόχους 
και σκοπούς. 

β) Η παροχή δυνατότητας άθλησης όλων γενικά των δη¬ 
μοτών και κατοίκων του Δήμου και ιδιαίτερα των νέων 
(εφήβων και παιδιών). 

γ) Η ανάδειξη των σωματικών και αθλητικών ικανοτήτων 
αυτών. 

δ) Η κάλυψη των αυξημένων αναγκών άθλησης και γύ¬ 
μνασης. 

ε) Η ανάπτυξη του μαζικού αθλητισμού. 

στ) Η οργάνωση αθλητικών εκδηλώσεων. 

ζ) Η συντήρηση και η σωστή λειτουργία των αθλητικών 
χώρων και εγκαταστάσεων. 

η) Η δημιουργία, ίδρυση και λειτουργία νέων αθλητικών 
χώρων και εγκαταστάσεων. 

3. Περιουσία του Ν.Π. 

Με βάση τα οριζόμενα των παρ. 1 και 2 του άρθρου 26Α 

του Ν.2880/2001 για την εκπλήρωση των παραπάνω σκο¬ 
πών παραχωρείται στο Ν.Π. η κυριότητα και διατίθεται σ’ 
αυτό για χρήση το «Δημοτικό Γυμναστήριο Αγιάσου 
«ΧΡΙΣΤΟΦΙΔΕΙΟΝ»». Στον ανωτέρω αθλητικό χώρο από 
την δημοσίευση της παρούσας στο ΦΕΚ μεταβιβάζεται 
χωρίς αντάλλαγμα η κυριότητα και κάθε άλλο εμπράγμα¬ 
το δικαίωμα επίτων κινητών και ακινήτωντου Δημοσίου τα 
οποία χρησιμοποιούνται από το Ν.Π. για την εκπλήρωση 
του σκοπού του με την επιφύλαξη των περί κληρονομιών, 
κληροδοσιών και δωρεών διατάξεων. 

4. Πόροι του Ν.Π. είναι: 

α) Τα έσοδα από την εκμετάλλευση της ακινήτου και κι¬ 
νητής περιουσίας των κτιρίων, των γηπέδων και των αθλη¬ 
τικών εγκαταστάσεων. 

β) Το εκάστοτε νομοθετικά ισχύον ποσοστό πάνω στις 
εισπράξεις των πάσης φύσης τελουμένων αθλητικών 
αγωγών, επιδείξεων και εκδηλώσεων το οποίο σήμερα 
ανέρχεται σε 15%. 

γ) Η επιχορήγηση από πιστώσεις του άρθρου 25 του Ν. 
1828/89 του προϋπολογισμού του Υπ. Εσωτ. Δημ. Δ.&Α. 

δ) Η επιχορήγηση από πιστώσεις της Γ ενικής Γ ραμμα- 
τεία Αθλητισμού του Υπ. Πολιτισμού. 

ε) Η επιχορήγηση του Δήμου Αγιάσου, το ύψος της 
οποίας δεν μπορεί να προσδιοριστεί. 

στ) Τα προϊόντα από τυχόν εκποίηση κινητής ή ακινήτου 
περιουσίας. 

ζ) Οι δωρεές, εισφορές και τα εισοδήματα από τυχόν 
κληροδοτήματα και κληρονομιές. 

η) Κάθε άλλη νόμιμη παροχή προερχόμενη από κάθε 
άλλη πηγή. 

5. Έδρα είναι ο Δήμος Αγιάσου. 

6. Το Ν.Π. θα διοικείται από Πενταμελές Διοικητικό Συμ¬ 
βούλιο που μαζί με τους αναπληρωτές ορίζονται απότο Δ.Σ. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος αιρετό ή μη που ορίζεται από αυτόν. 

Μέλη του Διοικητικού Συμβουλίου είναι: α) δύο (2) δη¬ 
μοτικοί σύμβουλοι που ορίζονται από το Δ.Σ. β) ένας δη¬ 
μότης που έχει αποδεδειγμένα γνώσεις αλλά και εμπειρία 
στα αθλητικά θέματα και γ) ένας υπάλληλος, εκπρόσω¬ 
πος των εργαζομένων στο Ν.Π. 

7. Η θητεία του Δ.Σ. του Ν.Π. θα συμπίπτει με τη θητεία 
του Δ.Σ. 

8. Το Ν.Π. εκπροσωπείται ενώπιωντων Δικαστηρίων και 
κάθε άλλης αρχής από τον Πρόεδρο του Δ.Σ. και σε περί¬ 
πτωση απουσίας ή κωλύματος από τον Αντιπρόεδρο. 

9. Με την παρούσα απόφαση προκαλείται δαπάνη το 
ύψος της οποίας δεν μπορεί να καθοριστεί. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Μυτιλήνη, 6 Απριλίου 2001 

Η Γ ενική Γ ραμματέας Περιφέρειας 
ΜΑΡΙΑ ΣΚΕΜΠΕΡΗ 

-♦- 

Αριθ. 3605 (2) 

Σύσταση Νομικού Προσώπου με την επωνυμία «ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΠΟΛΙΧΝΙΤΟΥ». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 42 του Ν .2218/94 όπως συ¬ 


μπληρώθηκε μετηνπαρ. 58του άρθρου 8του Ν.2307/97. 

2) Τις διατάξεις του άρθρου 203 του Π.Δ. 410/95 όπως 
τροποποιήθηκαν και συμπληρώθηκαν. 

3) Τις διατάξεις του άρθρου 14 του Ν. 2880/30.1.2001 
με το οποίο προστίθεται, μετά το άρθρο 26 του Π.Δ. 
410/95 νέο άρθρο 26 Α με τίτλο «Δημοτικοί και Κοινοτικοί 
χώροι άθλησης» και σύμφωνα με το οποίο από 30.1.2001 
υπάγονται στην Εποπτεία των Δήμων και των Κοινοτήτων 
τα νομικά πρόσωπα των αθλητικών χώρων και λειτουρ¬ 
γούν εφεξής ως Δημοτικά και Κοινοτικά Ν.Π. του άρθρου 
203 του Π.Δ. 410/95. 

4) Το γεγονός ότι με απόφαση των Δημοτικών ή Κοινο¬ 
τικών Συμβουλίων που πρέπει να εκδοθούν μέσα σε 2 μή¬ 
νες από την έναρξη ισχύος των διατάξεων του 
Ν.2880/2001 πρέπει να προσαρμοστούν οι συστατικές 
πράξεις των Ν.Π. στις διατάξεις αυτές. 

5) Το γεγονός ότι σύμφωνα με τον ανωτέρω Νόμο προ- 
βλέπεται ότι μέσα στην παραπάνω δίμηνη προθεσμία 
εφόσον τα Δημοτικά ή Κοινοτικά Συμβούλια δεν προβούν 
με απόφαση τους στην προσαρμογή, η σχετική πράξη εκ- 
δίδεται με μόνη απόφαση οικείου Γενικού Γραμματέα Πε¬ 
ριφέρειας που δημοσιεύεται στην εφημερίδα της Κυβέρ¬ 
νησης. 

Επειδή το Δ.Σ. του Δήμου Πολιχνίτου δεν έχει πάρει 
απόφαση για προσαρμογή της Συστατικής πράξης του 
Ν.Π., αποφασίζουμε: 

1. Συνιστάται στο Δήμο Πολιχνίτου Νομού Λέσβου Νο¬ 
μικό Πρόσωπο Δημοσίου Δικαίου με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΠΟΛΙΧΝΙΤΟΥ». 

2. Σκοπός του Νομικού Προσώπου είναι: 

α) Η προαγωγή, η ανάπτυξη καθώς και η διάδοση της 
ιδέας όλων των μορφών του αθλητισμού μακριά από φα¬ 
νατισμούς, ανταγωνισμούς και κερδοσκοπικούς στόχους 
και σκοπούς. 

β) Η παροχή δυνατότητας άθλησης όλων γενικά των δη¬ 
μοτών και κατοίκων του Δήμου και ιδιαίτερα των νέων 
(εφήβων και παιδιών). 

γ) Η ανάδειξη των σωματικών και αθλητικών ικανοτήτων 
αυτών. 

δ) Η κάλυψη των αυξημένων αναγκών άθλησης και γύ¬ 
μνασης. 

ε) Η ανάπτυξη του μαζικού αθλητισμού. 

στ) Η οργάνωση αθλητικών εκδηλώσεων. 

ζ) Η συντήρηση και η σωστή λειτουργία των αθλητικών 
χώρων και εγκαταστάσεων. 

η) Η δημιουργία, ίδρυση και λειτουργία νέων αθλητικών 
χώρων και εγκαταστάσεων. 

3. Περιουσία του Ν.Π. 

Με βάση τα οριζόμενα των τταρ.1 και 2 του άρθρου 2 
του Ν.2880/2001 για την εκπλήρωση των παραπάνω σκο¬ 
πών παραχωρείται στο Ν.Π. η κυριότητα και διατίθεται σ’ 
αυτό για χρήση το «Εθνικό Στάδιο Πολιχνίτου». Στον ανω¬ 
τέρω αθλητικό χώρο από την δημοσίευση της παρούσας 
στο ΦΕΚ μεταβιβάζεται χωρίς αντάλλαγμα η κυριότητα 
και κάθε άλλο εμπράγματο δικαίωμα επί των κινητών και 
ακινήτων του Δημοσίου τα οποία χρησιμοποιούνται από 
το Ν.Π. για την εκπλήρωση του σκοπού του με την επιφύ¬ 
λαξη των περί κληρονομιών, κληροδοσιών και δωρεών 
διατάξεων. 

4. Πόροι του Ν.Π. είναι: 

α) Τα έσοδα από την εκμετάλλευση της ακινήτου και κι- 

νητής περιουσίας των κτιρίων, των γηπέδων και των αθλη¬ 
τικών εγκαταστάσεων. 

β) Το εκάστοτε νομοθετικά ισχύον ποσοστό πάνω στις 
εισπράξεις των πάσης φύσης τελουμένων αθλητικών 
αγωγών, επιδείξεων και εκδηλώσεων το οποίο σήμερα 
ανέρχεται σε 15%. 

γ) Η επιχορήγηση από πιστώσεις του άρθρου 25 του Ν. 
1828/89 του προϋπολογισμού του Υπ. Εσωτ. Δημ. Δ.&Α. 

δ) Η επιχορήγηση από πιστώσεις της Γ ενικής Γ ραμμα- 
τεία Αθλητισμού του Υπ. Πολιτισμού. 

ε) Η επιχορήγηση του Δήμου Πολιχνίτου, το ύψος της 
οποίας δεν μπορεί να προσδιοριστεί. 

στ) Τα προϊόντα από τυχόν εκποίηση κινητής ή ακινήτου 
περιουσίας. 

ζ) Οι δωρεές, εισφορές και τα εισοδήματα από τυχόν 
κληροδοτήματα και κληρονομιές. 

η) Κάθε άλλη νόμιμη παροχή προερχόμενη από κάθε 
άλλη πηγή. 

5. Έδρα είναι ο Δήμος Πολιχνίτου. 

6. Το Ν.Π. θαδιοικείται από Πενταμελές Διοικητικό Συμ¬ 
βούλιο που μαζί με τους αναπληρωτές ορίζονται από το 
Δ.Σ. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος αιρετό ή μη που ορίζεται από αυτόν. 

Μέλη του Διοικητικού Συμβουλίου είναι: α) δύο (2) δη¬ 
μοτικοί σύμβουλοι που ορίζονται από το Δ.Σ. β) ένας δη¬ 
μότης που έχει αποδεδειγμένα γνώσεις αλλά και εμπειρία 
στα αθλητικά θέματα και γ) ένας υπάλληλος, εκπρόσω¬ 
πος των εργαζομένων στο Ν.Π. 

7. Η θητεία του Δ.Σ. του Ν.Π. θα συμπίπτει με τη θητεία 
του Δ.Σ. 

8. Το Ν. Π. εκπροσωπείται ενώπιων των Δικαστηρίων και 
κάθε άλλης αρχής από τον Πρόεδρο του Δ.Σ. και σε περί¬ 
πτωση απουσίας ή κωλύματος από τον Αντιπρόεδρο. 

9. Με την παρούσα απόφαση προκαλείται δαπάνη το 
ύψος της οποίας δεν μπορεί να καθοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 6 Απριλίου 2001 

Η Γενική Γραμματέας Περιφέρειας 
ΜΑΡΙΑ ΣΚΕΜΠΕΡΗ 

-♦- 

Αριθ. 3248 (3) 

Σύσταση Νομικού Προσώπου Δημοσίου Δικαίου με την 
επωνυμία «ΔΗΜΟΤΙΚΗ ΒΙΒΛΙΟΘΗΚΗ ΔΗΜΟΥ ΕΡΕΣΟΥ 
- ΑΝΤΙΣΣΗΣ». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 203 και τα επόμενα του Π.Δ. 
410/95 του Δ. Κ.Κ. 

2) Την αριθμ. 198/2000 απόφαση του Δημοτικού Συμ¬ 
βουλίου Ερεσού -Αντίσσης σχετικά με τη Σύσταση Νομι¬ 
κού Προσώπου Δ.Δ. με την επωνυμία «ΔΗΜΟΤΙΚΗ ΒΙ¬ 
ΒΛΙΟΘΗΚΗ ΔΗΜΟΥ ΕΡΕΣΟΥ-ΑΝΤΙΣΣΗΣ». 

3) Την αρ. 1264/1998 (ΦΕΚ801/Β/98) απόφαση Γ.Γ.Π. Β. 
Αιγαίου για τη μεταβίβαση αρμοδιοτήτων, αποφασίζουμε: 

1. Συνιστάται στο Δήμο Ερεσού - Αντίσσης Ν.Π. με την 


επωνυμία «Δημοτική Βιβλιοθήκη Δήμου Ερεσού -Αντίσ¬ 
σης». 

2. Σκοπός του Ν.Π. θα είναι: 

α) Η οργάνωση λογοτεχνικών εκδηλώσεων και εκθέσε¬ 
ων βιβλίου. 

β) Υιοθετεί τη φιλοσοφία της συγχρονικής πολιτικής νια 
το βιβλίο και στοχεύει να εξυπηρετήσει τις ανάγκες του 
αναγνωστικού κοινού αφενός και να φροντίζει για την συ¬ 
νεχή διεύρυνσή του αφετέρου. 

γ) Η ανάδειξη της πολλαπλής δυναμικής του βιβλίου ως 
μέσον διακίνησης ιδεών και διαλόγου ως πολιτιστικού πυ¬ 
ρήνα που μπορεί να τροφοδοτήσει γνωστικές, εκπαιδευ¬ 
τικές και επικοινωνιακές ανάγκες καθώς και πολιτικά δρώ¬ 
μενα ευρέως φάσματος. 

δ) Η διεύρυνση της έννοιας του βιβλίου στην κοινωνική 
συνείδηση έτσι ώστε να αγκαλιάσει όλες τις κατηγορίες 
(από το επιστημονικό ή επαγγελματικό βοήθημα όπως αυ¬ 
τό με θέμα τη γεωργία ή τη κτηνοτροφία, ως το λογοτεχνι¬ 
κό) και η ευρύτερη και αμεσότερη χρησιμοποίηση τους ως 
πηγή γνώσεων πληροφοριών παιδείας, ψυχαγωγίας. 

3. Έδρα του Ν.Π. είναι η Ερεσός του Δήμου Ερεσού - 
Αντίσσης. 

4. Το Ν.Π. διοικείται από πενταμελές (δμελές) Διοικητικό 
Συμβούλιο τα οποία με τους αναπληρωτές του ορίζονται 
από το Δημοτικό Συμβούλιο, α) Πρόεδρος του Δ.Σ. είναι ο 
Δήμαρχος ή ο Αντιδήμαρχος ή άλλο μέλος αιρετό ή μη που 
ορίζεται από το Δήμαρχο, β) Δύο Δημοτικοί Σύμβουλοι που 
ορίζονται από το Δ.Σ. γ) Δύο δημότες με ανάλογη επαγγελ¬ 
ματική ή κοινωνική δράση ή ειδικές γνώσεις για το αντικείμε¬ 
νο που ορίζονται από το Δ.Σ. Το Διοικητικό Συμβούλιο εκλέ¬ 
γει από τα μέλη του τον Αντιπρόεδρο και Γραμματέα αυτού. 

5. Η θητεία των μελώντου Δ.Σ. του Νομ. Προσώπου λή¬ 
γει με την εγκατάσταση του Νέου Δ.Σ. και ακολουθεί τη 
Δημοτική περίοδο. 

6. Πόροι του Ν.Π. είναι: 

α) Η ετήσια επιχορήγηση του Δήμου με το ποσό των 
2.000.000 δρχ. 

β) Κάρτα μέλους της βιβλιοθήκης 1.000 δρχ. 
γ) Δανεισμός βιβλίου 200 δρχ. 
δ) Δωρεές δημοτών ή μη ομογενών κ.λ.π. 
ε) Επιχορηγήσεις από Δημόσιους ή Ιδιωτικούς φο- 
ρείς. 

7. Περιουσία του Ν.Π. είναι: 

α) 3.000 βιβλία και 500 κασέτες 
β) Πέντε ηλεκτρονικούς υπολογιστές 
γ) Τρία γραφεία (3) και είκοσι (20) καρέκλες 
δ) Για τη στέγαση του Ν.Π. θα διατεθεί Δημοτικό ακίνη¬ 
το το οποίο θα διαμορφωθεί κατάλληλα. 

8. Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο και εάν αυτός είναι απών 
ή κωλύεται από τον Αντιπρόεδρο. 

9. Με την παρούσα απόφαση προκαλείται δαπάνη το 
ύψος της οποίας δεν μπορεί να καθοριστεί. 

10. Η απόφαση αυτή να δημοσιευθεί στην Εφημερίδα 
της Κυβερνήσεως. 

Μυτιλήνη, 17 Απριλίου 2001 

Με εντολή Γ ενικού Γ ραμματέα Περιφέρειας 
Ο Γεν. Διευθυντής 
ΠΑΝ. ΣΕΡΑΪΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2593 (4) 

Σύσταση Νομικού Προσώπου στο Δήμο Αρταίων Ν. Άρ¬ 
τας με την επωνυμία «Αθλητικό Κέντρο Δήμου Αρταί¬ 
ων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων: 

α) 14 του Ν.2880/2000 με τις οποίες προστίθεται μετά 
το άρθρο 26 του Π.Δ 410/1995, νέο άρθρο 26Α με τίτλο 
«Δημοτικοί και Κοινοτικοί χώροι άθλησης και 
β) 203 του Δ.Κ.Κ (Π.Δ. 410/1995). 

2. Τις διατάξεις της αριθμ.8401/8.3.2001, Εγκυκλίου 
του Υπουργείου Εσωτερικών Δημόσιας Διοίκησης και 
Αποκέντρωσης. 

3. Την ανάγκη προσαρμογής της συστατικής πράξης 
του πρώην Εθνικού Αθλητικού Κέντρου Άρτας, που συ- 
στάθηκε με το αριθμ.428/8.6.1982, Π.Δ που δημοσιεύθη- 
κε στο ΦΕΚ 78/τεύχος Α730.6.1982. 

4. Τηναριθμ.57/2001 απόφαση του Δημοτικού Συμβου¬ 
λίου Δήμου Αρταίων, αποφασίζουμε: 

Α. Συστήνουμε στο Δήμο Αρταίων Δημοτικό Νομικό 
Πρόσωπο Δημοσίου Δικαίου, με την επωνυμία «Αθλητικό 
Κέντρο Δήμου Αρταίων». 

Β. Σκοπός του Νομικού Προσώπου είναι η οργάνωση 
Δημοτικής Υπηρεσίας, για την καλύτερη λειτουργία των 
Γυμναστηρίων που υπάγονται στο Ε.Α.Κ. Άρτας ήτοι: 
α) Εθνικό Γυμναστήριο Αθλοπαιδιών Άρτας, 
β) Εθνικό Στάδιο Άρτας και 

γ) Εθνικό Αθλητικό Κέντρο Νεότητας Άρτας, για την ικα¬ 
νοποίηση των αθλητικών αναγκών των δημοτών της πό¬ 
λης μας. 

Τα θέματα τα σχετικά με την διοίκηση και διαχείριση των 
Νομικών Προσώπων ρυθμίζονται με τον κανονισμό λειτουρ¬ 
γίας που θα συνταχθεί με βάση τον πρότυπο κανονισμό λει¬ 
τουργίας, που θα εκδοθεί με κοινή απόφαση των Υπουργών 
Εσωτερικών Δημόσιας Διοίκησης και Αποκέντρωσης και Πο¬ 
λιτισμού, ύστερα από γνώμη της Κ.Ε.Δ.Κ.Ε. Μέχρι την σύντα¬ 
ξη του νέου Κανονισμού λειτουργίας, ισχύει ο υφιστάμενος. 
Γ. Περιουσία. 

Σύμφωνα με τις διατάξεις της παραγράφου 2 του άρ¬ 
θρου 26Α του Π.Δ 410/1995, από της δημοσίευσης του 
Ν.2880/2001, δηλαδή από 30 Ιανουάριου 2001, η κυριό¬ 
τητα και κάθε άλλο εμπράγματο δικαίωμα επί των κινητών 
και ακινήτων του Δημοσίου, τα οποία χρησιμοποιούνται 
από το Ε.Α.Κ. Άρτας για την εκπλήρωση του σκοπού του, 
μεταβιβάζεται χωρίς αντάλλαγμα στο Νομικό Πρόσωπο, 
το οποίο όπως ήδη αναφέρθηκε, από την ανωτέρω ημε¬ 
ρομηνία λειτουργεί ως Δημοτικό Νομικό Πρόσωπο Δημο¬ 
σίου Δικαίου του άρθρου 203 του Π.Δ 410/1995, με την 
επιφύλαξη των περί κληρονομιών, κληροδοσιών και δω¬ 
ρεών διατάξεων. 

Σε περίπτωση κατάργησης των ανωτέρων Νομικών 
Προσώπων εφαρμόζονται αναλόγως οι διατάξεις του άρ¬ 
θρου 201 του Π.Δ 410/1995 (Δ.Κ.Κ.) που ισχύουν για τα 
Δημοτικά Ιδρύματα. 

Δ. Πόροι. 

Όπως ορίζεται στη παράγραφο 6του άρθρου 12 και στη 
παράγραφο 6 του άρθρου 14 του Ν.2880/30.1.2001, οι 
δαπάνες μισθοδοσίας προσωπικού, λειτουργίας και συ¬ 
ντήρησης των δημοτικών χώρων άθλησης, θα καλυφθούν 
από τους Κ.Α.Π. οι οποίοι θα ενισχυθούν μετά ποσά που 
είναι εγγεγραμμένα για τους ανωτέρω σκοπούς, στους 


Προϋπολογισμούς του Υπουργείου Υγείας και Πρόνοιας, 
της Γ ενικής Γ ραμματείας Αθλητισμού και των Περιφερει¬ 
ών του Κράτους. 

Η κατανομή των εν λόγω πόρων θα γίνει με απόφαση 
της Υπουργού Εσωτερικών, Δημόσιας Διοίκησης και Απο¬ 
κέντρωσης, μετά από γνώμη της Κ.Ε.Δ.Κ.Ε. 

Ε. Το συνιστώμενο Δημοτικό Νομικό Πρόσωπο διοικεί- 
ται από Διοικητικό Συμβούλιο, το οποίο μαζί με τους ανα¬ 
πληρωτές του ορίζεται από το Δημοτικό Συμβούλιο σύμ¬ 
φωνα με τις διατάξεις της παραγράφου 3 του άρθρου 203 
του Π.Δ410/1995. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Δήμου Αρταίων 
το ύψος της οποίας δεν μπορεί να προσδιοριστεί με την 
παρούσα. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης και η ισχύς της αρχίζει από την κοινοποίηση της. 

Άρτα, 8 Μάίου 2001 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 2029 (5) 

Σύσταση Νομικού Προσώπου στο Δήμο Ελασσόνας Ν. 
Λάρισας με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ ΕΛΑΣΣΟΝΑΣ 
(Κ.Α.Π.Η.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Τις διατάξειςτου άρθρου 1 παρ. 2ατου Ν. 2469/97. 

3. Την αριθμ. 10/2001 απόφαση του Δημοτικού Συμβουλί¬ 
ου του Δήμου Ελασσόνας με την οποία αποφασίζει την σύ¬ 
σταση Δημοτικού Νομικού Προσώπου με την επωνυμία «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) 
ΔΗΜΟΥ ΕΛΑΣΣΟΝΑΣ», αποφασίζουμε: 

Άρθρο 1 

Σύσταση, Νομική Μορφή, Έδρα, Επωνυμία 

Ιδρύεται στο Δήμο Ελασσόνας Νομικό Πρόσωπο Δημο¬ 
σίου Δικαίου με την επωνυμία «Κέντρο Ανοικτής Προστα¬ 
σίας Ηλικιωμένων-Δήμου Ελασσόνας» (Κ.Α.Π.Η.) σύμφω¬ 
να με το άρθρο 203 του Π.Δ. 410/95. 

Έδρα του ανωτέρω νομικού προσώπου ορίζεται το Δη¬ 
μοτικό Διαμέρισμα Ελασσόνας του Δήμου Ελασσόνας. 

Η νομική μορφή του Κέντρου Ανοικτής Προστασίας Ηλι¬ 
κιωμένων Δήμου Ελασσόνας είναι Δημοτικό Νομικό Πρό¬ 
σωπο Δημοσίου Δικαίου, υπόκειται στην άμεση εποπτεία 
και εξάρτηση από το Δήμο Ελασσόνας και διέπεται από 
τις νομικές διατάξεις που ισχύουν κάθε φορά για τα νομι¬ 
κά πρόσωπα και από τις αντίστοιχες του Δημοτικού και 
Κοινοτικού Κώδικα (Π.Δ410/95). 

Άρθρο 2 
Σκοποί 

Σκοποί του Κέντρου Ανοικτής Προστασίας Ηλικιωμέ¬ 
νων Δήμου Ελασσόνας είναι: 

1. Η εξωϊδρυματική προστασία των υπερήλικων. 

2. Η παροχή ιατροκοινωνικής προστασίας στα ηλικιω¬ 
μένα άτομα της περιοχής του Δήμου Ελασσόνας. 

3. Η παροχή βοήθειας στη σωστή πνευματική και ψυχι¬ 
κή ανακούφιση των ανθρώπων της τρίτης ηλικίας. 

4. Η δημιουργία προϋποθέσεων για τη δημιουργική 
απασχόληση, ψυχαγωγία και πολιτισμική δραστηριότητα 
των ηλικιωμένων. 

Άρθρο 3 

Σφραγίδα 

Το Κέντρο Ανοικτής Προστασίας Ηλικιωμένων Δήμου 
Ελασσόνας έχει σφραγίδα στρογγυλή. Αυτή αποτελείται 
από τρεις επάλληλους και ομόκεντρους κύκλους. Στον εξω¬ 
τερικό κύκλο φέρει τις λέξεις «ΕΛΛΗΝΙΚΗ ΔΗΜΟΚΡΑΤΙΑ - 
ΝΟΜΟΣ ΛΑΡΙΣΑΣ», στον εσωτερικό κύκλο «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ ΕΛΑΣΣΟΝΑΣ» 
και στο κέντρο είναι χαραγμένο το εθνόσημο. 

Άρθρο 4 
Πόροι 

Πόροι του Κέντρου Ανοικτής Προστασίας Ηλικιωμένων 
Δήμου Ελασσόνας είναι: 

1. Η ετήσια επιχορήγηση από το Δήμο Ελασσόνας. 

2. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

3. Έσοδα από τη συμβολική χρηματική συμμετοχή 
όσων απολαμβάνουν τις παρεχόμενες υπηρεσίες. 

4. Πρόσοδοι από την ίδια περιουσία. 

5. Εισπράξεις από το αντίτιμο των πραγμάτων ή υπηρε¬ 
σιών που παρέχονται από το νομικό πρόσωπο. 

6. Κρατικές επιχορηγήσεις που προβλέπονται από το 
άρθρο 205του Δ.Κ.Κ (Π.Δ410/95). 

7. Κάθε άλλο νόμιμο έσοδο. 

Άρθρο 5 

Περιουσία 

Περιουσία του νομικού προσώπου είναι τα κτίρια οι 
εγκαταστάσεις και ο λοιπός εξοπλισμός, κινητός και ακί¬ 
νητος, που χρησιμοποιούνται για την επίτευξη των σκο¬ 
πών του. 

Άρθρο 6 

Όργανα διοίκησης και λειτουργίας. Τρόπος εκλογής 

Το Κέντρο Ανοικτής Προστασίας Ηλικιωμένων Δήμου 
Ελασσόνας διοικείται από επταμελές Διοικητικό Συμβού¬ 
λιο το οποίο αποτελείται: 

1. Από τον Δήμαρχο ή τον Αντιδήμαρχο ή μέλος του Δη¬ 
μοτικού Συμβουλίου ή δημότη που ορίζει ο Δήμαρχος, ως 
Πρόεδρο. 

2. Δύο Δημοτικούς Συμβούλους που ορίζονται με από¬ 
φαση του Δημοτικού Συμβουλίου, ένας εκ των οποίων 
από την παράταξη μειοψηφίας. 

3. Έναν δημότη ο οποίος απολαμβάνει τις υπηρεσίες 
του ΚΑΠΗ. 

4. Μία κοινωνική λειτουργό, υπάλληλο του Υπουργείου 
Υγείας και Πρόνοιας που ορίζεται από το Υπουργείο. 

5. Δύο δημότες που ορίζονται με απόφαση του Δημοτι¬ 
κού Συμβουλίου μεταξύ των ατόμων που έχουν ιδιαίτερη 
ενασχόληση ή προσφορά σχετική με το αντικείμενο του 
νομικού προσώπου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γραμματέα αυτού. 

Έως τον ορισμό του μέλους του Διοικητικού Συμβουλί¬ 
ου υπό στοιχείο 4 το Διοικητικό Συμβούλιο λειτουργεί με 
ελλιπή σύνθεση και πάντως με τρόπο που να διασφαλίζει 


τη νομιμότητα των συνεδριάσεων και των αποφάσεών 
του. 

Η θητεία του Διοικητικού συμβουλίου ακολουθεί τη δη¬ 
μοτική περίοδο. 

Άρθρο 7 

Σύγκληση και λειτουργία του Διοικητικού Συμβουλίου 

Το Διοικητικό Συμβούλιο συνεδριάζει όταν είναι παρό¬ 
ντα τέσσερα τουλάχιστον από τα μέλη του. 

Το Διοικητικό Συμβούλιο συγκαλείται σε συνεδρίαση 
από τον Πρόεδρό του με γραπτή πρόσκληση η οποία επι¬ 
δίδεται στα μέλη τρεις (3) τουλάχιστον μέρες πριν από τη 
μέρα που έχει οριστεί για τη συνεδρίαση. 

Στην πρόσκληση αναγράφονται και τα θέματα που θα 
συζητηθούν. Σε επείγουσες περιπτώσεις το Διοικητικό 
Συμβούλιο μπορεί να συνεδριάζει την ίδια ημέρα που κοι¬ 
νοποιείται η πρόσκληση στην οποία θα αναφέρεται και ο 
λόγος για τον οποίο η συνεδρίαση γίνεται επειγόντως. 

Σε κάθε περίπτωση, για να εξασφαλίζεται η νομιμότητα 
των συνεδριάσεων, των αποφάσεων κλπ, εφαρμόζονται 
ανάλογα οι διατάξεις του Δημοτικού και Κοινοτικού Κώδι¬ 
κα όπως αυτές ισχύουν για το Δημοτικό Συμβούλιο. 

Άρθρο 8 

Αρμοδιότητες Διοικητικού Συμβουλίου 

Το Διοικητικό Συμβούλιο αποφασίζει για κάθε θέμα του 
Κέντρου Ανοικτής Προστασίας Ηλικιωμένων. Ειδικότερα 
αποφασίζει: 

1. Για τον ετήσιο προϋπολογισμό και απολογισμό κα¬ 
θώς και για την τροποποίηση του προϋπολογισμού. 

2. Γιατην οργάνωση όλωντων δραστηριοτήτων προκει- 
μένου να επιτευχθούν οι σκοποί του Νομικού Προσώπου. 

3. Για την αποδοχή κληρονομιών, δωρεών, κ.λπ. και για 
την εκποίηση ή την ανταλλαγή ακινήτων και την επιβά¬ 
ρυνσή τους με εμπράγματα δικαιώματα. 

4. Για τη σύναψη δανείων. 

5. Για την κατάρτιση των όρων των διακηρύξεων προ¬ 
μήθειας πραγμάτων, μισθώσεων κλπ. 

6. Γιατην ενδεχόμενη επιβολή τελών, δικαιωμάτων κλπ. 
για κάθε προσφερόμενη υπηρεσία. 

7. Για τον οργανισμό εσωτερικής υπηρεσίας και για 
τους κανονισμούς λειτουργίας των επιμέρους τμημάτων 
του Νομικού Προσώπου. 

Άρθρο 9 

Αρμοδιότητες Προέδρου 

Ο Πρόεδροςτου Διοικητικού Συμβουλίου: 

1. Είναι προϊστάμενος όλων των υπηρεσιών του Νομι¬ 
κού Προσώπου. 

2. Υπογράφει τα χρηματικά εντάλματα πληρωμής στα 
πλαίσια του προϋπολογισμού μετά από έλεγχο των δικαι- 
ολογητικών των δαπανών από τον υπεύθυνο υπάλληλο 
της υπηρεσίας. 

3. Εκδίδει και υπογράφει κάθε έγγραφο του Νομικού 
Προσώπου και κάθε σύμβαση που αυτό συνάπτει. 

4. Παρίσταται και προεδρεύει στις συνεδριάσεις του Δι¬ 
οικητικού Συμβουλίου. 

5. Επιμελείται την εκτέλεση των αποφάσεων του Διοι¬ 
κητικού Συμβουλίου. 

6. Επιμελείται την εφαρμογή του καταστατικού και των 
επιμέρους κανονισμών. 

7. Εκπροσωπεί το Νομικό Πρόσωπο στα δικαστήρια, 
έναντι κάθε δημόσιας αρχής και έναντι τρίτων. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 10 

Αρμοδιότητες Αντιπροέδρου 

Ο Αντιπρόεδρος αναπληρώνει τον Πρόεδρο σε όλα τα 
καθήκοντα των αρμοδιοτήτων του όταν αυτός αδυνατεί 
να τα ασκήσει για οποιονδήποτε λόγο. 

Άρθρο 11 

Αρμοδιότητες Γ ραμματέα 

Ο Γραμματέας έχει την ευθύνη της σωστής τήρησης 
των πρακτικών των συνεδριάσεων του Διοικητικού Συμ¬ 
βουλίου, της τήρησης του βιβλίου εισερχομένων και εξερ- 
χόμενων εγγράφων, του αρχείου, και είναι γενικά υπεύ¬ 
θυνος για την εύρυθμη λειτουργία του νομικού προσώ¬ 
που. 

Άρθρο 12 

Διαχείριση 

1. Για την είσπραξη των εσόδων, την ανάληψη, εκκαθά¬ 
ριση και εντολή των πληρωμών, για τον τρόπο και τη δια¬ 
δικασία που θα εκδίδονται τα χρηματικά εντάλματα, για 
τα λογιστικά βιβλία και τον τρόπο που θα τηρούνται κα¬ 
θώς και για τα δικαιολογητικά των δαπανών, εφαρμόζο¬ 
νται οι διατάξεις της υφιστάμενης νομοθεσίας και του Δη¬ 
μοτικού και Κοινοτικού Κώδικα. 

2. Για τις προμήθειες υλικών, γιατοντρόπο διενέργειας 
δημοπρασιών, μισθώσεων, εκποιήσεων, εκτέλεσης έρ¬ 
γων κλπ. εφαρμόζονται οι σχετικές διατάξεις του Δημοτι¬ 
κού και Κοινοτικού Κώδικα. 

Άρθρο 13 

Προϋπολογισμός - Απολογισμός 

Στον προϋπολογισμό αναγράφονται όλα τα έσοδα και 
οι δαπάνες του Νομικού Προσώπου. Ο τύπος του είναι 
όμοιος με τον τύπο του προϋπολογισμού του Δήμου. 

Το Διοικητικό Συμβούλιο δύο μήνες πριν τη λήξη του 
έτους ψηφίζει τον προϋπολογισμό και τον προωθεί στο 
Δημοτικό Συμβούλιο για την διατύπωση από αυτό της 
γνώμης του. 

Ο απολογισμός του έτους που έληξε καταρτίζεται από 
τον Πρόεδρο και υποβάλλεται στο Διοικητικό Συμβούλιο. 
Αφού τον ελέγξει, το Διοικητικό Συμβούλιο τον ψηφίζει με 
απόφασή του και τον υποβάλει στο Δημοτικό Συμβούλιο 
σύμφωνα με τις ισχύουσες διατάξεις. 

Άρθρο 14 
Τελικές διατάξεις 

Από την εφαρμογή των διατάξεων της παρούσας από¬ 
φασης προκαλείται δαπάνη σε βάρος του προϋπολογι¬ 
σμού του Δήμου Ελασσόνας το ύψος της οποίας για το 
έτος 2001 ανέρχεται στο ποσό των δρχ. 5.000.000. Γ ια 
το λόγο αυτό υπάρχει εγγεγραμμένη πίστωση στον Κ.Α 
2145. (Φορέας 10) του προϋπολογισμού οικονομικού 
έτους 2001. Για τα έτη 2002, 2003, 2004, 2005 θα εγ- 
γράφονται ανάλογες πιστώσεις στους αντίστοιχους 
Κ.Α. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 28 Φεβρουάριου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 


Αριθ. 3700 (6) 

Τροποποίηση απόφασης σύστασης Νομικού Προσώπου 
με την επωνυμία «Σχολική Επιτροπή Γυμνασίου - Λυ¬ 
κείου Αμπελώνα». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) του άρθρου 203του Π.Δ. 410/95 (Δ.Κ.Κ.). 
β) του άρθρου 5 του Ν. 1894/90 « Για την Ακαδημία Αθη¬ 
νών και άλλες διατάξεις», 
γ) του άρθρου 6του Ν. 2503/97. 
δ) του άρθρου 1 παρ. Ττου Ν. 2469/97. 

2. Την αριθμ. 147/2000 απόφαση του Δ.Σ. του Δήμου 
Αμπελώνα περί τροποποίησης της συστατικής πράξης 
του Νομικού Προσώπου με την επωνυμία «Σχολική Επι¬ 
τροπή Γ υμνασίου - Λυκείου Αμπελώνα», αποφασίζου¬ 
με: 

Τροποποιούμε την αριθμ. 6845/91 απόφαση του Νο¬ 
μάρχη Λάρισας περί συστάσεωςτου Νομικού Προσώπου 
με την επωνυμία «Σχολική Επιτροπή Γ υμνασίου - Λυκείου 
Αμπελώνα» (ΦΕΚ280/τ.β’/73.5.1991) ως εξής: 

Άρθρο 1 ο 

Εγκρίνει την σύσταση Νομικού Προσώπου με την επω¬ 
νυμία «Σχολική Επιτροπή Λυκείου Αμπελώνα». 

Άρθρο 3ο 

Το Νομικό Πρόσωπο διοικείται από επταμελές (7/με- 
λές) Διοικητικό Συμβούλιο, αποτελούμενο από: 

α) Τον εκάστοτε Δήμαρχο ή τον οριζόμενο από το Δ.Σ. 
Δημοτικό Σύμβουλο, ως Πρόεδρο. 

β) Τρεις (3) Δημοτικούς Συμβούλους που ορίζονται από 
το Δ.Σ. 

γ) Τον εκάστοτε Διευθυντή του Λυκείου, 
δ) Τον εκπρόσωπο του Συλλόγου Γονέων και Κηδεμό- 
νωντου Λυκείου. 

ε). Τον εκπρόσωπο των μαθητικών Κοινοτήτων του Λυ¬ 
κείου. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Αμπελώ¬ 
να, η οποία δεν μπορεί να προβλεφθεί. 

Κατά τα λοιπά ισχύει η αριθμ. 6845/91 απόφαση του 
Νομάρχη Λάρισας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 1 Μαρτίου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 1764 (7) 

Διενέργεια εκούσιου αναδασμού περιοχής Βασιλικών. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 4 και 6 του Νόμου 674/1977 
«περί αναδασμού της γης κ.λ.π.». 

2. Τον Οργανισμό της Νομαρχιακής Αυτοδιοίκησης 
Θεσσαλονίκης. 

3. Τη σχετική εισήγηση της Υπηρεσίας, αποφασίζουμε: 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


8471 


Να γίνει εκούσιος αναδασμός στην υπόλοιπη περιοχή 
του αγροκτήματος Βασιλικών, που δενπεριλήφθηκε στον 
πρώτο αναδασμό. 

Η παρούσα να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 25 Απριλίου 2001 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 

-♦- 

Αριθ. 1463 (8) 

Καθιέρωση υπερωριακής με αμοιβή εργασίας σε υπαλ¬ 
λήλους της Δ/νσης Υγείας και Δημόσιας Υγιεινής της 
Ν.Α. Σερρών, έτους 2001. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής 
Αυτ/σης». 

2. Τις διατάξεις του άρθρου 18 του Ν. 2470/97, όπως 
αντικαταστάθηκε με το άρθρο 15 του Ν. 2592/98. 

3. Τις διατάξειςτου άρθρου 25παρ.7του Ν.2738/99. 

4. Το αριθ. Β2/693/3.4.2000 έγγραφο του Υπουργείου 
Υγείας - Πρόνοιας. 

5. Το αριθ. 165/6.3.2001 έγγραφο Πταισματοδικείου 
Σερρών. 

6. Τις υπηρεσιακές ανάγκες για υπερωριακή απασχό¬ 
ληση κατά τις νυχτερινές ώρες, Κυριακές και εξαιρέσιμες 
ημέρες των υπαλλήλων της Δ/νσης Υγείας της Ν.Α. Σερ¬ 
ρών, προκειμένου να πραγματοποιήσουν νυχτερινές 
υγειονομικές επιθεωρήσεις (ηχομετρήσεις καταστημά¬ 
των). 

7. Το γεγονός ότι για την ανωτέρω υπερωριακή απα¬ 
σχόληση έχουν προβλεφθεί σχετικές πιστώσεις στον 
προϋπολογισμό έτους 2001,της Ν.Α. Σερρών, η δαπάνη 
της οποίας δεν θα υπερβεί το ποσό των 850.000 δρχ. και 
θα βαρύνει τον Φ. 151 ΚΑΕ 0512, αποφασίζουμε: 

1. Την έγκριση καθιέρωσης συνολικά 500 ωρών υπερω- 
ριακής με αμοιβή εργασίας για το έτος 2001, κατά τις νυ¬ 
χτερινές ώρες Κυριακές και εξαιρέσιμες ημέρες μέχρι 
πέντε (5) υπαλλήλων της Δ/νσης Υγείας καιΔημ. Υγιεινής 
της Ν.Α. Σερρών, προκειμένου ν’ απασχοληθούν σε νυ¬ 
χτερινές υγειονομικές επιθεωρήσεις (ηχομετρήσεις κα¬ 
ταστημάτων). 

2. Η ονομαστική κατανομή των 500 ωρών σε κάθε απα¬ 


σχολούμενο υπάλληλο, καθώς και η βεβαίωση της παρα- 
σχεθείσης εργασίας από αυτούς θα γίνει με άλλη απόφα¬ 
σή μας. 

Η παρούσα απόφαση που ισχύει από 9.3.2001 να δημο- 
σιευθεί στην Εφημερίδα της Κυβερνήσεως. 

Σέρρες, 9 Απριλίου 2001 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 

-♦- 

Αριθ. 6943 (9) 

Υπερωριακή εργασία για το Α’ εξάμηνο 2001 στη Νομαρ¬ 
χιακή Αυτοδιοίκηση Φωκίδας. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1) Τις διατάξεις του Π.Δ. 30/96 Κώδικα Νομαρχιακής 
Αυτοδιοίκησης. 

2) Τις διατάξειςτου άρθρου 15του Ν. 2592/98. 

3) Το άρθρο 10 του Ν. 2732/99. 

4) Τις διατάξεις του άρθρου 35 παρ.7 του Ν. 2738/99. 

5) Το αριθμ. 332257/17.1.2001 έγγραφο του Γεν. Γραμ¬ 
ματέα του ΥΠ.ΓΕ περί κατανομής ωρών υπερωριακής ερ¬ 
γασίας. 

6) Τις ανάγκες της Υπηρεσίας, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας κατά τις απογευματινές, νυχτερινές, Κυριακές και 
εξαιρέσιμες ώρες στους παρακάτω υπαλλήλους που θα 
απασχοληθούν με τον ποιοτικό και ποσοτικό έλεγχο των 
νωπών και μεταποιημένων γεωργικών προϊόντων κατά το 
Α’, εξάμηνο του 2001: 

Αριθμ. υπηρετ. (13), Προτεινόμενοι 3, Αριθμ. ωρών 
(Απογ. 480- Εξαιρ. 40),Δαπάνη (786.000), εγγεγραμμ.πί¬ 
στωση (786.000). 

Υπεύθυνος για την παρακολούθηση της υπερωριακής 
εργασίας ορίζεται ο Δ/ντής Ιωάννης Κάίλης, με αναπλη¬ 
ρωτή τον Ιωάννη Σκορδά. 

Η δαπάνη θα καλυφθεί από πιστώσεις του Υπ. Γεωρ- 
γίας/Δ/νση ποιοτ. ελέγχου. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Άμφισσα, 31 Ιανουάριου 2001 

Ο Νομάρχης 
ΑΠ. ΚΑΡΑΧΑΛΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ 6Π * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν. βΐ . 9 γ 
β-ΠΊδίΙ: ννθβΓΠ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,06 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

56,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,67 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθπίθΙ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

6υΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠθί, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























